open-index/open-wikipedia-markdown huggingface dataset:
Akmal Rizal Ahmad Rakhli

**Akmal Rizal Ahmad Rakhli** (lahir 12 Disember 1981) ialah seorang pemain bola sepak dari Malaysia. Beliau merupakan salah seorang pemain dari Malaysia yang mendapat pengalaman luas di luar negara ketika muda.

## Kerjaya
Beliau mula dikenali semasa beliau mewakili untuk pasukan bola sepak bawah 14 tahun Malaysia. Selepas itu, beliau menerima latihan di RC Strasbourg dan dipinjamkan kepada kelab naungan RC Strasbourg, FCSR Haguenau. Selepas gagal untuk mengekalkan kontrak dengan RC Strasbourg, beliau kembali ke Malaysia dan bermain untuk pasukan asalnya, Kedah FA. Pasukan lain di Liga-M berasa iri hati atau cemburu terhadap Kedah FA kerana memiliki pemain berkebolehan. Namun pada akhir kerjayanya di Kedah FA, beliau menghadapi kecederaan lutut yang menyebabkan Akmal Rizal tersinggir selama semusim. Pada Disember 2006, beliau menandatangani kontrak dengan Selangor FA muncul sebagai seorang pemain gantian buat beberapa kali selepas sembuh daripada kecederaannya.

Selepas berakhirnnya musim 2007/08, kontrak Akmal Rizal bersama Selangor FA ditamatkan.

Musim depan (2011) Akmal Rizal akan menyertai Perak.

Beliau mewakili Malaysia untuk Sukan Asia Tenggara 2003 di Hanoi, Vietnam, Piala Liga Perdana Inggeris Asia, dan juga di Piala Tiger 2002 di Thailand. Akmal juga mewakili Malaysia pada Piala Asia 2007 dengan membuat dua penampilan dalam perlawanan menentang China PR dan Uzbekistan.

## Pencapaian
### Malaysia
*Pingat Gangsa Sukan SEA 2003
*Pingat Perak Sukan SEA 2001
### Kedah FA
*Juara Liga Perdana Malaysia 2002, 2005/06

### Selangor FA
*Naib Juara Piala Malaysia 2008
*Naib Juara Piala FA Malaysia 2007/08

## Gol Antarabangsa

## Rujukan

## Pautan luar
*Biodata di selangorfc.com
Wikipedia Bahasa Cina

**Wikipedia Bahasa Cina** (Bahasa Cina: 中文維基百科/中文维基百科) merupakan edisi Bahasa Cina Wikipedia, diusahakan oleh Yayasan Wikimedia. Wikipedia Bahasa Cina mempunyai lebih daripada 150,000 buah rencana pada 23 Oktober 2007.

Tapak web ini pernah disekat oleh Republik Rakyat China pada beberapa waktu tertentu. Wikipedia bahasa cina juga adalah ensiklopedia ketiga terbesar dalam ensiklopedia atas talian dalam bahasa Cina.

## Sejarah
Wikipedia Bahasa Cina diasaskan bersama dengan 12 Wikipedia yang lain pada Mei 2001. Namun pada asalnya, Wikipedia Bahasa Cina ini tidak menyokong tulisan Cina, oleh itu tiada kandungan ensiklopedik.

Adalah pada Oktober 2002 barulah laman Bahasa Cina yang pertama ditulis, iaitu Laman Utamanya. Pengguna berdaftar yang pertama ialah **Mountain**. Satu pembaharuan perisian pada Oktober 27 2002 membenarkan input Bahasa Cina. Domain ditentukan sebagai zh.wikipedia.org. Pada 17 November 2002, Mountain menterjamahkan rencana *[[:en:Computer science|Computer science]]* kepada 计算机科学, sebagai rencana ensiklopedik benar yang pertama.

Pada zaman awalnya, kebanyakan rencana di Wikipedia Bahasa Cina adalah diterjemahkan daripada versi Bahasa Inggeris. Lima penyelia yang pertama: :zh:User:Samuel, :zh:User:Menchi, :zh:User:Lorenzarius, :zh:User:Formulax, dan :zh:User:Shizhao, dilantik pada 14 Jun 2003. Selepas itu, Shizhao melaksanakan banyak kerja penyenggaraan, dan juga berjasa dalam menghilangkan sekatan terhadap Wikipedia di Tanah Besar China pertama pada Jun 2004.

Wikipedia mula diperkenalkan oleh media Tanah Besar China dalam surat khabar *[[China Computer Education]]* (中国电脑教育报) pada Oktober 20 2003, dalam rencana, "Saya juga mari menulis ensiklopedia" (我也来写百科全书). Pada 16 Mei 2004, Wikipedia mulai dilaporkan oleh media Taiwan dalam akhbar *[[China Times]]*. Selepas itu banyak akhbar melaporkan tentang Wikipedia, dan beberapa orang penyelia diwawancara oleh wartawan.

## Pesaing
Pada 20 April 2006, syarikat enjin gelintar atas talian Baidu mencipta Baidu Baike, sebuah ensiklopedia atas talian yang pengguna berdaftar boleh menyunting, dengan ulasan penyelia. Kandungan ensiklopedia adalah ditapis sendiri mengikut peraturan kerajaan China. Dalam beberapa minggu, bilangan rencana di Baidu Baike melebihi Wikipedia Bahasa Cina.

## Rujukan


## Lihat juga
* Sekatan terhadap Wikipedia di Tanah Besar China
* Penapisan internet di Tanah Besar China
* Projek Perisai Emas
* 

## Pautan luar
* Wikipedia Bahasa Cina 
* Persidangan Wikimedia Cina 2006
Haryana

**Haryana** (Bahasa Hindi: हरियाणा, Bahasa Punjabi: ਹਰਿਆਣਾ, ) ialah sebuah negeri di utara India yang dipisahkan daripada negeri Punjab pada tahun 1966. Haryana berjiran dengan Punjab dan Himachal Pradesh di utara, dan Rajasthan di barat dan selatan. Sempadan timur ke Uttarakhand dan Uttar Pradesh ditandai sungai Yamuna. Haryana juga mengelilingi Delhi di tiga sisi, maka membentuk sempadan utara, barat dan selatan Delhi. Maka, sebahagian besar Haryana tergolong dalam Wilayah Ibu Kota Negara. Ibu negeri Haryana ialah Chandigarh yang juga ditadbir sebagai Wilayah Kesatuan dan juga ibu negeri Punjab. 

Haryana ialah salah sebuah negeri paling berindustri di India. Bandaraya Gurgaon kian timbul sebagai pusat utama industri teknologi maklumat dan kereta. Haryana ialah peneraju pengilangan kerana juga menempatkan Maruti Udyog Limited, pembuat kereta terbesar di India, serta Hero Honda Limited, pembuat kenderaan beroda dua yang terbesar di dunia. Panipat, Panchkula dan Faridabad juga dijadikan pusat perindustrian, dengan Kilang Penapis Panipat sebagai kilang penapis kedua terbesar di Asia Selatan. Terdapat juga industri keluli dan tekstil yang mantap di negeri Haryana. Nama Haryana sendiri bererti “Rumah Tuhan” sempana *Hari* (dewa Hindu Vishnu) dan *ayana* (rumah). 

## Pautan luar
* Laman web Kerajaan Haryana 
*
Rosanna Arquette

**Rosanna Lauren Arquette** (dilahirkan 10 Ogos 1959) merupakan pelakon, pengarah dan penerbit filem Amerika Syarikat yang terpenah dicalonkan dalam Anugerah Golden Globe.

## Biografi

### Kehidupan awal

Arquette yang dilahirkan di New York City, anak perempuan of Mardi Olivia (Nowak), seorang pelakon, penyair, guru dan ahli terapi, dan Lewis Arquette, pelakon dan pengarah. Seorang datuk Arquette  ialah pelawak Cliff Arquette. Ibu Arquette berketurunan Yahudi, anak perempuan orang pelarian Holokus dari Poland, dan ayah beliau ialah pemeluk Islam dan keturunan penjelajah Meriwether Lewis. Saudara kandung Arquette ialah pelakon-pelakon Patricia, Alexis, Richmond dan David Arquette. Arquette juga adalah kakak ipar Courteney Cox, yang berkhawin dengan abang Arquette, David.

Ayah beliau menguruskan panggung The Second City selama tahun-tahun. Apabila beliau berumur 11, ibu bapanya berpindah ke masyarakat di Front Royal, Virginia. Arquette tidak buat dengan bersungguh-sungguh dalam sekolah. Pada tahun 1974, beliau mendaki menyeberangi negara dengan tiga orang-orang remaja yang tua, akhirnya pergi ke San Francisco, di mana beliau bekerja di pesta ria Renaissance dan Dickens. Kemunculannya buat pertama di dalam panggung profesional yang dibuat pada 27 Mei 1977, memuncul Musikal Story Theatre *[[Ovid's The Metamorphoses]]* dalam Panggung Callboard terletak di Melrose Place di Los Angeles.

## Rujukan

## Pautan luar

* 
* 1M1 Records  Rosanna Arquette is *Wendy Cracked a Walnut*. Original Film Soundtrack release, Retail sales, also www.1m1records.com.
Himachal Pradesh

**Himachal Pradesh** (Hindi: हिमाचल प्रदेश,  ) ialah sebuah negeri di barat laut India. Himachal Pradesh terbentang lebih  dan bersempadan dengan negeri-negeri Jammu dan Kashmir di utara, Punjab di barat dan barat daya, Haryana dan Uttar Pradesh di selatan, Uttarakhand di tenggara serta kawasan Tibet, China di timur. Himachal Pradesh secara harfiahnya bererti "Tanah gunung bersalji".
Himachal Pradesh pernah dikenali sebagai *Deva Bhoomi* (tanah dewa-dewi). Pengaruh Arya di rantau ini dipercayai bermula pada zaman sebelum Rigveda. Selepas perang Inggeris-Gorkha, kerajaan penjajah British merampas kuasa. Mula-mula Himachal Pradesh terlingkung dalam Punjab, kecuali **Negeri Siba Bukit Punjab**, di bawah pemerintahan Maharaja Ranjit Singh sehingga tahun 1857 
 
Pada tahun 1950, Himachal diisytiharkan sebagai wilayah kesatuan, tetapi setelah wujudnya Akta Negeri Himachal Pradesh Act 1971, Himchal menjadi negeri ke-18 Kesatuan India.

Negeri ini terletak di altitud-altitud dari  hingga  atas paras laut. Ibu negerinya ialah Shimla (dahulunya pusat pentadbiran musim panas India British bernama Simla); bandar-bandar utama lain termasuk Una, Solan, Dharamsala, Kangra, Mandi, Chamba, Hamirpur, Dalhousie dan Manali.

Himachal Pradesh menikmati antara hasil pendapatan per kapita tertinggi di kalangan semua negeri di India. Oleh sebab kaya dengan sungai sepanjang tahun, Himachal juga menjual bekalan hidroelektrik ke negeri-negeri lain seperti Delhi, Punjab dan Rajasthan. Ekonomi negeri ini banyak bergantung pada tiga sumber, iaitu kuasa hidroelektrik, pelancongan dan pertanian.
95% populasi negeri beragama Hindu. Komuniti-komuniti utama termasuk Brahmin, Rajput, Kannet, Rathi dan Koli. Menurut pantauan pada tahun 2005 oleh Transparency International, Himachal Pradesh ialah negeri kedua paling kurang korupsi di negera, mengekori Kerala.

## Rujukan
Jharkhand

**Jharkhand**  (Bahasa Santali: ᱡᱷᱟᱨᱠᱷᱚᱸᱰ, Bahasa Hindi: झारखंड, ) ialah sebuah negeri di kawasan timur India yang dipisahkan daripada bahagian selatan negeri Bihar pada 15 November 2000. Jharkhand bersempadan dengan negeri Bihar di utara, Uttar Pradesh dan Chhattisgarh di barat, Orissa di selatan, dan Bengal Barat di timur. 

Bandaraya berindustri Ranchi ialah ibu negerinya. Bandaraya-bandaraya utama dan pusat perindustrian lain termasuk Jamshedpur, Bokaro, Sindri, Giridih, Gumla, Simdega, Deoghar, Daltonganj, Hazaribagh dan Dhanbad. 

Nama Jharkhand bersempena negeri ini sebagai tanah "jhari" (pokok renek), dan juga kaitannya dengan nama 'Jarakand' (memotong, menetak) yang melambangkan gerakan kebebasan Jharkhand. Jharkhand terkenal kerana hasil perhutanan dan perlombongannya.

Ekonomi Jharkhand kini makin cepat berkembang; kadar kemiskinannya turun 2% setahun dari tahun 1994-2002. Tidak seperti sesetengah negeri India yang lain, pengurangan kemiskinan Jharkhand lebih cepat di kawasan luar bandar berbanding di kawasan bandar. Peratusan kanak-kanak yang diimunkan meningkat dari 9% pada 1998-99 ke hampir 50% kini, menurut UNICEF. Jharkhand telah membolehkan pendidikan awal makin mudah dicapai, maka 95% kanak-kanak berusia 6-11 dimasukkan ke sekolah berbanding 56% pada tahun 1993-94.

## Pautan luar
* 
* Laman web rasmi Kerajaan Negeri Jharkhand
* Jharkhand
* Jharkhand-Chamber (Business Unlimited)
* Information Portal of Ranchi & Jharkhand, India
* Everything about Jharkhand,India
* About Jharkhand State
Bihar

**Bihar** (Bhojpuri: 𑂥𑂱𑂯𑂰𑂩, ) ialah sebuah negeri kesatuan India yang terletak di bahagian timur pusat India. Ibu negerinya ialah Patna.

Di utara Bihar ialah negeri Nepal. Bihar juga dikelilingi negeri Uttar Pradesh di barat, Jharkhand di selatan dan West Bengal di timur. Bihar terletak di Dataran Indo-Ganges yang subur. Secara kebudayaan, Bihar ialah sebahagian tanah Bhojpuri di India. Bihar juga tempat kelahiran presiden pertama India, Dr. Rajendra Prasad serta pejuang kebebasan legenda seperti Babu Kunwar Singh, Swami Sahajanand Saraswati, Basawon Singh (Sinha), Dr. Anugrah Narayan Sinha,*Loknayak* Jayaprakash Narayan , Dr. Sri Krishna Sinha dan Maulana Mazharul Haque.

## Rujukan
Liaoning

**** () ialah sebuah wilayah di timur laut Republik Rakyat China. Singkatan aksara tunggalnya ialah *Liao* (, pinyin: liáo).

"Liáo" ialah satu nama kuno bagi rantau ini yang diterima Dinasti Liao (Empayar Khitan) yang memerintah kawasan ini sejak tahun 907 hingga tahun 1125. "Níng" bermaksud "kedamaian". Wilayah masa kini ditubuhkan pada tahun 1907 sebagai wilayah **Fengtian** ( pinyin: Fèngtiān; Ejaan peta pos: Fengtien) dan nama itu ditukar kepada Liaoning pada tahun 1929. Di bawah rejim boneka Jepun Manchukuo, wilayah ini kembali mengambil nama lamanya, namun nama Liaoning dipulihkan pada tahun 1945.

Liaoning terletak di bahagian selatan Timur Laut China. Liaoning bersempadankan Laut Kuning (Teluk Korea) dan Teluk Bohai di selatan, Korea Utara di tenggara, wilayah Jilin di timur laut, wilayah Hebei di barar, dan Mongolia Dalam di barat laut.

Sungai Yalu menandakan sempadan antara Korea Utara dan wilayah-wilayah Jilin dan Liaoning di China. Sungai tersebut mengalir hingga Teluk Korea antara Dandong (Liaoning) dan Sinŭiju (Korea Utara).

## Pautan luar

* Kerajaan Wilayah Liaoning
* Peta besar Liaoning 
* Discover Dalian
* Yingkou Coastal Base Development project
Mitsubishi Electric

() merupakan sebuah syarikat pengilang dan pengeluar peralatan elektrik dan senibinaJepun berpangkalan di Bangunan Tokyo di Tokyo, selain merupakan pengeluar utama panel fotovoltaik. Perbadanan ini telah diasaskan pada 15 Januari 1921. Salah satu daripada produk-produknya adalah SCOPO. Mereka mendakwa (seperti dinyatakan di "Rujukan") berjaya mencapai transmisi pertama di dunia pada kadar 10 Gbit/s di antara papan peralatan gefanti yang diletakkan pada jarak 500 mm antara keduanya.
## Rujukan
*  Pencapaian 

## Pautan luar
*  Mitsubishi Electric
*
Modulasi Lapan-Hingga-Empat Belas

**Modulasi Lapan-Hingga-Empat Belas** (bahasa Inggeris: *Eight-to-Fourteen Modulation*, singkatan: **EFM**) merupakan satu teknik pengekodan data yang telah digunakan oleh CD dan MiniDisc pra-Hi-MD.
EFM dan EFMPlus telah dicipta oleh Kees A. Schouhamer Immink.

## Pengelasan teknologi
EFM tergolong dalam kelas kod-kod bebas DC Had Kepanjangan Larian Run (RLL); mereka ini mempunyai dua sifat:-
* spektrum (Fungsi ketumpatan kuasa) urutan yang dikodkan menghilang pada frekuensi rendah **dan**
* kedua-dua bilangan minimum dan maksimum bit-bit yang berulangan sejenis adalah di dalam sempadan yang spesifik.
Kees A. Schouhamer Immink

**Kornelis ("Kees") Antonie Schouhamer Immink** merupakan seorang ahli sains, ahli reka dan usahawan Belanda.
Lebih dari 30 tahun, Kees Schouhamer Immink telah terlibat dalam pembangunan produk-produk perakam digital. Kajian beliau telah menghasilkan lebih kurang 1000 paten AS dan luar negara.

## Pautan luar
* Laman web Immink
Forum DVD

**Forum DVD** (*DVD Forum*) merupakan sebuah pertubuhan antarabangsa yang terdiri daripada syarikat-syarikat perisian, perkakasan, media dan kandungan yang menggunakan dan memajukan format DVD dan HD DVD. Semasa penubuhannya pada 1995, ia dikenali sebagai "Konsortium DVD" (*DVD Consortium*).

## Pautan luar
* DVD Forum
Technicolor SA

**Technicolor [[Syarikat|SA]]**, dahulunya **Thomson SARL** dan **Thomson Multimedia**, ialah perbadanan multinasional Perancis  yang menyediakan perkhidmatan dan produk untuk industri komunikasi, media dan hiburan. Ibu pejabat Technicolor terletak di Paris, Perancis. Pejabat utama lain lokasi termasuk Los Angeles, California (AS), New York, New York (AS), London, England (UK), Bangalore, Chennai ( India) dan Lawrenceville, Georgia (AS).

Mereka beroperasi merentasi empat bahagian perniagaan:

*Perkhidmatan Pengeluaran menghasilkan kesan visual dan animasi untuk industri hiburan, pemasaran dan pengiklanan. Studio kreatif mereka termasuk MPC Film & Episodic, The Mill, Mr. X dan Mikros Animation. 

*Connected Home mereka bentuk gerbang jalur lebar dan Android STB. 

*Perkhidmatan DVD mengeluarkan dan mengedarkan DVD dan cakera Blu-ray. 

*Perlesenan Tanda Dagangan mengurus tanda dagangan. 

Pada 27 Januari 2010, syarikat itu menukar namanya kepada Technicolor SA, menjenamakan semula keseluruhan syarikat selepas anak syarikat teknologi filem ASnya. Anak syarikat Thomson AS menjadi Technicolor USA, Inc.

## Sejarah
Technicolor bermula sebagai Thomson, yang dinamakan sempena jurutera elektrik Elihu Thomson, yang dilahirkan di Manchester, England, pada 26 Mac 1853. Thomson berpindah ke Philadelphia, Amerika Syarikat, pada usia 5 tahun, bersama keluarganya. Thomson membentuk Syarikat Elektrik Thomson-Houston pada tahun 1879 bersama.Edwin Houston. Syarikat ini bergabung dengan Edison General Electric Company untuk menjadi General Electric Company pada tahun 1892. Pada tahun 1893, Compagnie Française Thomson-Houston (CFTH) dibentuk di Paris, sebuah syarikat kembar kepada GE di Amerika Syarikat. Ia dari syarikat ini bahawa Thomson Group moden akan berkembang.

Pada tahun 1966, CFTH bergabung dengan Hotchkiss-Brandt untuk membentuk Thomson-Houston-Hotchkiss-Brandt (kemudian dinamakan semula Thomson-Brandt). Pada tahun 1968 perniagaan elektronik Thomson-Brandt bergabung dengan Compagnie Générale de Télégraphie Sans Fil (CSF) untuk membentuk Thomson-CSF. Thomson Brandt mengekalkan pegangan saham penting dalam syarikat ini (kira-kira 40%).

## Rujukan

## Pautan luar
* 
* Thomson official website
Shaanxi

**** (; Ejaan peta pos: *Shensi*) ialah sebuah wilayah utara Republik Rakyat China, dan merangkumi beberapa bahagian Penara Loess di kawasan tengah Sungai Kuning dan juga Pergunungan Qinling yang merentasi bahagian selatan wilayah.

Mengikut hukum Hanyu Pinyin biasa, jika tanda nada tidak ditulis, kedua-dua Shaanxi dan wilayah jiran Shanxi sepatutnya dieja "Shanxi"; bezanya ada pada nadanya: Shānxī dan Shǎnxī. Untuk menjelaskan perbezaannya tanpa tanda nada, ejaan "Shaanxi" diikhtiarkan (berdasarkan sistem perumian Yuen Ren Chao) untuk wilayah Shǎnxī, manakala "Shanxi" adalah untuk wilayah Shānxī. Shaanzi juga dijadikan ejaan rasmi di Portal web rasmi Kerajaan China.

## Pautan luar

* Laman web rasmi Shaanxi
* Brief Introductions and Functions of Component Organizations of Shaanxi Provincial Government and Its Subordinate Bodies 
* Peta wilayah Shaanxi dan Bandaraya Xi'an
* Travel guide to Shaanxi
* Peta besar Shaanxi 
* Snapshots of Xi'an today 
* China Shaanxi - Blog mengenai Shaanxi
Presiden Angola

**President Angola** merupakan ketua negara dan ketua kerajaan di Angola.  sedangkan Presiden ada melantik Perdana Menteri, kuasa eksekutif biasanya ada pada Presiden.  

Jawatan Presiden bermula sejak kemerdekaan Angola daripada Portugal. Agostinho Netomenduduki jawatan ini semasa Gerakan Popular untuk Kebebasan Angola Marxisnya memenangi kawalan terhadap negaranya daripada Portugis. Semasa Neto meninggal dunia pada tahun 1979, José Eduardo dos Santos mengambil alihnya.  

Di bawah pimpinan Dos Santos's, Angola mengamalkan demokrasi multi-parti. Pengundian yang terkini yang diadakan pada tahun 1992, memilih semula Dos Santos dengan 49% daripada kesemua undian. Pesaing Dos Santos, Jonas Savimbi dari Kesatuan Nasional untuk Kemerdekaan Mutlak Angola (UNITA), mendakwa bahawa pengundian ini terdapat penipuan.
Pengundian presiden yang seterusnya akan berlangsung pada tahun 2009.  

## Senarai Presiden Angola (1975-Kini)

*Agostinho Neto (11 November 1975 - 10 September 1979)
*Lucio Rodrigo Leite Barreto Lara ( 11 September 1979 — 20 September 1979) Adalah sementara
*José Eduardo dos Santos ( 21 September 1979 — 26 September 2017)
*João Manuel Gonçalves Lourenço ( 26 September 2017 — Kini
Wikipedia Bahasa Inggeris

**Wikipedia Bahasa Inggeris** (Bahasa Inggeris: *English Wikipedia*) merupakan edisi bahasa Inggeris ensiklopedia Wikipedia. Diasaskan pada 15 Januari 2001 dan mendekati 2 juta buah rencana pada September 2007, Wikipedia Bahasa Inggeris merupakan edisi Wikipedia yang pertama dan kekal sebagai yang terbesar, dengan lebih daripada empat kali ganda Wikipedia yang kedua terbesar, iaitu Wikipedia Bahasa Jerman. Pada tahun 2007, kira-kira satu perempat daripada rencana-rencana di semua Wikipedia adalah kepunyaan edisi Bahasa Inggeris.

## Edisi perintis
Wikipedia Bahasa Inggeris merupakan edisi Wikipedia yang pertama dimulakan dan kekal sebagai yang terbesar. Wikipedia Bahasa Inggeris merintis banyak konvensyen, polisi, dan ciri-ciri yang diambil oleh edisi Wikipedia yang lain, dan juga mengambil ciri-ciri daripada Wikipedia Bahasa Jerman, serta edisi-edisi lain yang lebih kecil. Ini termasuk "rencana terpilih", polisi pandangan berkecuali, templat navigasi, membahagikan rencana tunas kepada subkategori, mekanisme penyelesaian pertikaian seperti pengantaraan dan pengadilan,, dan kerjasama mingguan.

Banyak penyerta paling aktif Yayasan Wikimedia, dan pengembang perisian MediaWiki yang menguasai Wikipedia, juga merupakan pengguna Wikipedia Bahasa Inggeris.

## Kontroversi

Antara kontroversi di Wikipedia Bahasa Inggeris ialah perbahasan tentang apa jenis Bahasa Inggeris yang patut digunakan, dengan kebanyakan penggunanya merupakan penutur sama ada Bahasa Inggeris Amerika atau Bahasa Inggeris British. Terdapat juga isu yang mirip di Wikipedia Bahasa Cina, dengan penyelesaian yang berbeza. 

## Pengguna dan penyunting
Wikipedia Bahasa Inggeris mencapai 4,000,000 buah akaun pengguna berdaftar pada 1 April 2007, Bilangan penyunting aktif (sama ada berdaftar atau tanpa nama) di Wikipedia adalah selalu jauh lebih sikit daripada bilangan ini.

Sebagai edisi Wikipedia yang terbesar, dan disebabkan oleh Bahasa Inggeris sebagai satu bahasa yang digunakan secara meluas, Wikipedia Bahasa Inggeris ini mendapatkan banyak pengguna dan penyunting yang bukan penutur bahasa utama. Mereka mencari maklumat di Wikipedia Bahasa Inggeris daripada memilih Wikipedia bahasa utama mereka hanya kerana Wikipedia Bahasa Inggeris mengandungi lebih maklumat. 

## Lihat juga
* Sejarah Wikipedia
* Kritikan Wikipedia
* Simple English Wikipedia

## Catatan dan rujukan

## Pautan luar

* Wikipedia Bahasa Inggeris 
* Portal multilingual Wikipedia.org
* Yayasan Wikimedia
Wikijunior

**Wikijunior** merupakan sebuah subprojek Wikibooks yang mengkhusus dalam buku kanak-kanak. Usaha ini terdiri daripada kedua-duanya sebuah tapak web dan juga sebuah majalah. Tapak web ini kini sedang diusahakan dalam Bahasa Inggeris, Bahasa Denmark, Bahasa Finland, Bahasa Perancis, Bahasa Jerman, Bahasa Itali, Bahasa Jepun, dan Bahasa Sepanyol, tetapi dijangka dalam sekurang-kurangnya 12 bahasa. Wikijunior dibiayai oleh Yayasan John dan Frances Beck.

Kini projek ini sedang mengusahakan tiga siri buku cetakan:
; **The Natural World** (Dunia Semulajadi): Siri Biologi/Geografi. Siri ini mengandungi tajuk-tajuk: "Big Cats" (Kucing Besar) dan "Dinosaurs".
; **Our World of People**: Siri Budaya/Sejarah/Kehidupan/Masyarakat. Siri ini termasuk: "South America" (Amerika Selatan), "Languages" (Bahasa-bahasa), "Kings and Queens of England" (Raja-raja dan Ratu-ratu England), dan "Ancient Civilizations" (Tamadun Awal).
; **A World of Discovery and Innovation** (Dunia Penemuan dan Inovasi): Siri Mathematik/Sains/Teknologi. Termasuk: "Solar System" (Sistem Suria), "How Things Work", dan "The Elements" (Unsur-unsur).

## Sejarah Projek
Yayasan Beck menemui Wikimedia untuk mencipta satu set buku wiki untuk golongan muda, dengan menawarkan bantuan mulaan untuknya. Konsep ini diluluskan oleh Lembaga Pemegang Amanah Yayasan Wikimedia pada 16 Oktober 2004. Wikijunior dimulakan pada 24 Oktober di Meta-Wiki oleh kakitangan Wikimedia Danny Wool. Pengusahaan kandungan sebenar bermula pada 7 November 2004 di Wikibooks. 

Bantuan Yayasan Beck hanya untuk menyokong projek ini dengan ruangan pelayan, bukan untuk menerbit atau mengagihkan buku-buku. Perundingan untuk mendapatkan lebih bantuan untuk penciptaan versi cetak sedang berlangsung sejak Julai 2006.

## Criticism
Pada tahun 2006 Wikijunior didapati mempunyai purata pembolehbacaan tahap gred 8. 

## Rujukan

## Pautan luar
* Meta Wiki: Wikijunior
* Wikibooks: Wikijunior
Ehud Olmert

**Ehud Olmert** (; , lahir pada 30 September 1945) merupakan Perdana Menteri Israel ke-12. Olmert menjadi Perdana Menteri Interim pada 14 April 2006 tetapi telahpun menggunakan kuasa sebagai Perdana Menteri Sementara sejak 4 Januari 2006 selepas Ariel Sharon menghidapi strok hemorragik yang teruk. Jawatannya sebagai ketua kerajaan ditentukan selepas pembentukan kerajaan ke-31 pada 4 Mei 2006. 

Sebelum ini Olmert ialah Timbalan Perdana Menteri Israel, Menteri Kewangan, Menteri Industri, Perdagangan, dan Buruh, dan Menteri yang bertanggungjawab untuk Pentadbiran Tanah Israel, dan juga Datuk Bandar Baitulmaqdis.

## Rujukan

## Pautan luar

*Profile: Ehud Olmert
*Ehud Olmert
*Anti-Olmert website (Hebrew)
*PBS Frontline/World's piece on Ehud Olmert
*Ehud Olmert Profile by Ynetnews
* 63% of Israelis want Olmert to quit
*Profile: Israel's Prime Minister, Ehud Olmert by Ynetnews
* 1967: Israel cannot make peace alone, op-ed by Ehud Olmert, *[[The Guardian]]* June 6, 2007
Donna Pinciotti

**Donna Isabella Pinciotti** (dilahirkan 5 Jun 1959) ialah watak fiksyen dalam sitcom FOX *[[That '70s Show]]* yang dilakonkan oleh Laura Prepon. Donna sudah lama merupakan teman perempuan kepada jirannya, Eric Forman.

## Keluarga, Kawan-kawan, dan Keunggulan

## Hubungan

## Rujukan
Sultan Kedah

**Sultan Kedah** ialah gelaran bagi pemerintah tertinggi dan raja berperlembagaan bagi negeri Kedah, Malaysia. Jawatan yang diwarisi secara turun-temurun ini telah wujud sejak tahun 1136 setelah pengislaman Sultan Muzaffar Shah yang sebelumnya dikenali sebagai Maharaja Derbar Raja II atau *Phra Ong Mahawangsa*. 

Gelaran rasmi bagi Sultan Kedah ialah *Kebawah Duli Yang Maha Mulia Sultan Dan Yang di-Pertuan Besar Negeri Kedah Darul Aman*.

## Sejarah
### Kerajaan Kedah awal
Menjelang sekitar tahun 788 SM, sebuah kerajaan sistematik bagi penempatan besar penduduk asli Melayu Kedah telah ditubuhkan di sekitar tebing utara Sungai Merbok. Wilayah ini pada ketika itu meliputi kawasan Lembah Bujang yang luas, meliputi cabang Sungai Merbok dan Sungai Muda di kawasan seluas kira-kira 1000 batu persegi. Ibu kota penempatan itu dibina di muara cabang Sungai Merbok, yang kini dikenali sebagai Sungai Batu.

### Raja dari Gomroon
Menurut Al-Tarikh Salasilah Negeri Kedah, yang ditulis oleh Muhammad Hassan bin Dato' Kerani Muhammad Arshad pada tahun 1928, pada sekitar 630 M, Maharaja Derbar Raja dari Gombroon (kini dikenali sebagai Bandar Abbas) di Parsi telah dikalahkan dalam pertempuran dan melarikan diri ke Sri Lanka, dan kemudiannya diterbangkan oleh ribut ke pantai terpencil di Kuala Sungai Qilah, Kedah. Penduduk Kedah menganggapnya sebagai seorang yang gagah berani dan bijak lalu melantiknya sebagai Raja Kedah. Pada tahun 634 M, sebuah kerajaan baharu telah dibentuk di Kedah yang terdiri daripada kerabat diraja Parsi dan penduduk asli Melayu yang beragama Hindu, di mana ibu kotanya terletak di Langkasuka.

### Pengislaman Pemerintah Kedah
Berdasarkan Hikayat Merong Mahawangsa, Kesultanan Kedah telah terbentuk apabila Raja Phra Ong Mahawangsa memeluk agama Islam dan menerima pakai nama Sultan Muzaffar Shah. Al-Tarikh Salasilah Negeri Kedah menyatakan kemasukan Islam ke Kedah bermula pada tahun 1136 M. 

Walau bagaimanapun, sejarawan Richard Winstedt, yang memetik catatan orang Aceh, menyatakan tahun 1474 sebagai tahun pemelukan Islam oleh pemerintah Kedah. Tarikh ini selaras dengan catatan dalam Sulalatus Salatin, yang menggambarkan seorang raja Kedah melawat Melaka semasa pemerintahan sultan terakhirnya untuk mendapatkan penghormatan diraja yang menandakan kedaulatan pemerintah Melayu Islam. Permintaan Kedah itu adalah sebagai tindak balas untuk menjadi wilayah naungan Melaka, mungkin disebabkan oleh kebimbangan terhadap pencerobohan Ayutthaya.

## Senarai pemerintah Kedah
Senarai raja dan Sultan Kedah ini merujuk kepada Hikayat Merong Mahawangsa yang menceritakan tentang awal pemerintahan Kedah, dan salasilah yang telah dikumpulkan pada tahun 1920 dalam Al-Tarikh Salasilah Negeri Kedah.

### Era Hindu
Berikut merupakan senarai pemerintah kerajaan Kedah sebelum kedatangan Islam. Setiap seorang menggunakan gelaran Hindu, *Sri Paduka Maharaja*. Tarikh sebenar pemerintahan setiap raja tidak diketahui.
 

### Era Islam
Berikut merupakan senarai nama pemerintah Kedah selepas kedatangan Islam.

## Rujukan
Ketua Hakim Negara Malaysia

**Ketua Hakim Negara Malaysia** juga dikenali sebagai Ketua Hakim Mahkamah Persekutuan, ialah pejabat dan gelaran ketua sistem kehakiman Malaysia. Gelaran ini telah digunakan sejak 1994, dan sebelum ini ia dikenali sebagai Tuan Yang Dipertua Mahkamah Persekutuan. Ketua Hakim Negara ialah ketua Mahkamah Persekutuan, mahkamah tertinggi Malaysia. Ia merupakan kedudukan tertinggi dalam sistem kehakiman Malaysia diikuti oleh Presiden Mahkamah Rayuan Malaysia, Hakim Besar Malaya, dan Hakim Besar Sabah dan Sarawak.

## Ketua Hakim Negara Malaysia
Berikut merupakan senarai Ketua Hakim Negara Malaysia:

### Bekas Ketua Hakim yang masih hidup
* Mohd Eusoff Chin 
* Ahmad Fairuz Abdul Halim 
* Arifin Zakaria 
* Md Raus Sharif
* Richard Malanjum
* Tengku Maimun Tuan Mat

## Lihat juga
* Mahkamah Malaysia

## Rujukan
Ilmu kebal

**Ilmu kebal** merujuk kepada keupayaan seseorang bagi menahan tubuhnya daripada ditembusi oleh senjata ataupun peluru. Ia merupakan satu ilmu silam yang amat dipercayai dikalangan orang-orang Melayu nusantara yang kebanyakanya menetap di Malaysia, Indonesia, dan Filipina tetapi turut termasuk kaum Cina (contohnya semasa Pemberontakan_Boxer. Ia juga terdapat dalam budaya barat seperti orang-orang British yang mempercayai bahawa sarung pedang Excalibur yang dikatakan mampu menyebabkan kecederaan oleh pemakai sarung pedang tidak mengeluarkan darah sama sekali.

## Amalan ilmu kebal
Secara umumnya, ilmu kebal ini didapati melalui dua cara, iaitu melalui amalan atau dengan pemakaian sesuatu benda yang menjadikan pemakainya kebal.

Bagi mereka yang mendapatkannya secara amalan, ia mungkin melalui pertapaan, atau memakan sesuatu. Sementara cara pemakaian pula, ia mungkin berbentuk satu azimat, atau keris dan seumpama dengannya.

Satu contoh ilmu kebal dalam kisah Melayu silam adalah lagenda Hang Tuah yang kebal kerana keris Taming Sari, dan Mahsuri yang dikatakan tidak lut ditikam keris, sehinggalah keris pusaka keluarganya digunakan bagi menikam tubuhnya. Dalam budaya British pula, pemakai sarung pedang Excalibur mampu menjadikan pemakainya kebal.

## Kelemahannya
Ilmu kebal biasanya dipercayai sebagai memiliki kelemahan tersendiri. Pada kebiasaannya, pengamal ilmu kebal dikatakan kalah dengan sesuatu benda tertentu, seperti kebal tikaman keris tetapi boleh ditikam dengan buluh runcing dan seumpama dengannya. Ini disebabkan kepercayaan berlaku keseimbangan dan sesuatu perkara tidak pernah sempurna, mesti ada kecacatannya.

## Perdebatan mengenainya
Terdapat perdebatan mengenai ilmu kebal ini kerana pada satu pihak, ia dianggap cuba mengatasi hukum Allah dan menganggap mengamalkannya merupakan amalan syirik (bantuan jin/syaitan) , sementara di satu pihak lagi menyatakan ia berlaku semata-mata dengan izin Allah. 

Kepercayaan mengenai ilmu ini masih menebal sehingga hari ini, dan ia masih diamalkan oleh sesetengah pihak, terutamanya peminat-peminat seni mempertahankan diri seperti silat.

## Ilmu kebal masa kini
Pada masa kini walaupun orang tidak lagi mempercayai ilmu kebal, manusia masih berusaha bagi melindungkan diri daripada tercedera oleh senjata. Oleh itu pelbagai pelindung diri direka bagi melindungi badan daripada senjata. Ia berubah daripada yang diperbuat daripada kulit haiwan, kepada baju berantai, baju zirah, ketompong besi berlapik sutera, dan kini dengan baju yang diperbuat daripada kevlar dan kepingan seramik.

Pada masa akan datang, telah terdapat ura-ura penggunaan teknologi nano bagi memajukan teknologi yang mampu menenun serat karbon senipis beberapa nano meter yang tidak kelihatan pada kulit, menjadikan seseorang itu kebal kepada senjata ringan.

## Rujukan

## Pautan luar
* Kepercayaan kepada ilmu kebal semasa Pemberontakan Boxer.
*
Abdul Hamid Mohamad

Allahyarham Tun Dato' Seri Utama **Abdul Hamid bin Mohamad** (18 April 1942 — 19 Februari 2026) merupakan mantan Ketua Hakim Negara Malaysia ke-5.

## Biografi
Abdul Hamid dilahirkan pada 18 April 1942 di Kampung Permatang Tinggi Bakar Bata, Kepala Batas, Pulau Pinang. Beliau mendapat pendidikan awal di Sekolah Melayu Sungai Keladi dan pendidikan menengah di St. Xavier‘s Institution.

Abdul Hamid memperoleh ijazah perundangan dari Universiti Singapura pada 1969 dan menyertai perkhidmatan kehakiman dan perundangan sebagai majistret di Kangar, Perlis dan Tapah, Perak. Beliau pernah menyandang pelbagai jawatan seperti Penolong Pengarah Biro Bantuan Guaman, Timbalan Pendaftar Mahkamah Tinggi dan Ketua Pendakwaan Jabatan Peguam Negara.

Abdul Hamid dilantik sebagai Pesuruhjaya Kehakiman pada 1 Mei 1990 dan dilantik sebagai Hakim Mahkamah Tinggi dua tahun kemudian. Beliau menjadi Hakim Mahkamah Rayuan pada 1 September 2000 dan dilantik sebagai Hakim Mahkamah Persekutuan pada 1 Ogos 2003. Abdul Hamid dilantik menjadi Presiden Mahkamah Rayuan pada 5 September 2007, menggantikan Tan Sri Abdul Malek Ahmad yang meninggal dunia pada 1 Jun 2007. Beliau yang gemar memancing pernah memegang jawatan Presiden Persatuan Memancing Malaysia. Beliau berkahwin dengan Toh Puan Hamidah Choong Abdullah dan mempunyai empat anak.

Berusia 65 tahun pada waktu pelantikan, Abdul Hamid mempunyai masa yang singkat untuk berkhidmat sebagai Ketua Hakim Negara kerana mengikut perlembagaan, umur persaraan hakim ialah 66 tahun tetapi perkhidmatannya telah disambung selama enam bulan lagi atas budi bicara Yang di-Pertuan Agong.

## Anugerah
### Kehormatan Malaysia
*  :
** Kesatria Mangku Negara (KMN) (1978)
**  Seri Setia Mahkota (SSM) – **Tun** (2008)
*  :
**  Darjah Dato' Paduka Cura Si Manja Kini (DPCM) – **Dato**' (1989)
**  Darjah Seri Paduka Cura Si Manja Kini (SPCM) – **Dato' Seri** (2008)
*  :
**  Darjah Yang Mulia Pangkuan Negeri (DMPN) – **Dato**' (1996)
**  Darjah Utama Pangkuan Negeri (DUPN) – **Dato' Seri Utama** (2008)
*  :
**  Pingat Jasa Kebaktian (PJK) (1974)

## Rujukan
Ambiga Sreenevasan

**Ambiga Sreenevasan** (; lahir 13 November 1956) merupakan mantan Presiden Badan Peguam Malaysia dari 2007 hingga 2009.

Beliau merupakan seorang peguam kanan yang tegas berhubung hak asasi manusia untuk berhimpun. Perarakan hak asasi manusia yang dirancang oleh Badan Peguam dari Jalan Raja Laut ke Pasar Seni pada 10 Disember 2007 telah dibatalkan kerana tidak mahu memenuhi syarat polis yang memerlukan permit berhimpun. Polis Malaysia mengemukakan alasan Perkara 10(2) Perlembagaan Persekutuan Malaysia yang jelas menyatakan sebarang perhimpunan perlu mendapatkan kebenaran demi ketenteraman dan kesejahteraan awam.

Dato' Ambiga Sreenevasan merupakan individu yang cuba menegakkan dasar toleransi atau kebersamaan antara agama di Malaysia dan merupakan peguam bela dalam kes Lina Joy. Ambiga telah mempertikaikan undang-undang syariah di bawah "Bab Perkara Perkara 121 (1A) Perlembagaan Persekutuan", dengan alasan bahawa Islam tidak berbeza dengan agama lain di bawah undang-undang Malaysia.

Bertindak dalam kapasiti Presiden Majlis Peguam, Ambiga telah menerima satu memorandum kepada pembentukan satu Suruhanjaya Antara Agama, yang membuat 14 tuntutan dan salah satunya mempersoalkan kedudukan Islam sebagai agama rasmi dan dan mendakwa ia bercanggah dengan perlembagaan. Ambiga turut mengadakan forum mengenai artikel dalam perlembagaan yang berkaitan undang-undang syariah, walaupun mendapat bantahan daripada umat Islam. 

## Pengerusi bersama Bersih 3.0
Pada 28 April 2012, Ambiga selaku pengerusi bersama BERSIH telah mengadakan Perhimpunan Bersih 2012 di Dataran Merdeka. Tetapi PDRM dan DBKL mendapat perintah mahkamah menghalang peserta memasuki dataran. Sebaliknya mereka dihalang dengan kon dan kawad berduri di pelbagai simpang masuk ke Dataran Merdeka. Akibatnya para peserta terperangkap dan terpaksa berkumpul di sekitar Masjid Jamek, Dayabumi, Menara Kembar Petronas, Sogo, Masjid India dan sebagainya.

Pada 10 Mei 2012, sekumpulan pemuda yang mendakwa dari Ikhlas telah menyekat pintu pagar bangunan yang diingati rumahnya dan mendirikan gerai burger. Mereka menuntut Ambiga memohon maaf dan membayar gantirugi kepada peniaga kecil dari Pertubuhan Ikatan Usahawan Kecil dan Sederhana Malaysia (IKHLAS)di sekitar Jalan Tuanku Abdul Rahman (TAR). Ambiga menempelak Presiden Ikhlas, Mohd Ridzuan Abdullah dengan menyatakan bagaimana jika privasi rumah pemimpin politik diceroboh sama.Tindakan IKHLAS itu mendapat liputan dalam berita Ntv7.

## Anugerah
* Pada 23 September 2011, Ambiga Sreenevasan menerima anugerah tertinggi Perancis, Chevalier de Legion d’Honneur daripada Duta Perancis ke Malaysia, Marc Barety.Anugerah itu diberikan kerana sumbangannya memperjuangkan hak asasi manusia dan usaha memelihara keluhuran undang-undang di Malaysia.Anugerah itu pernah diterima oleh Yang di-Pertuan Agong, Tan Sri Tony Fernandes dan aktres Michelle Yeoh.

## Rujukan


## Pautan luar
* Badan Peguam Malaysia
Dolar Malaya

**Dolar Malaya** adalah mata wang tanah jajahan dan negeri naungan British di Tanah Melayu dan Brunei hingga 1953. Ia diperkenalkan pada tahun 1939, menggantikan Dolar Selat di par, dengan 1 dolar = dua siling empat pence sterling (60 dolar = 7 pound).

## Sejarah
Dolar Malaya telah diutarakan oleh Badan Pesuruhanjaya Mata wang Malaya, sewaktu zaman kependudukan Jepun (1942–1945). Pada zaman ini, wang kertas telah diusulkan ke dalam sen dan dolar. Mata wang ini dilaraskan ke 1 dolar = 1 Yen Jepun, berbandingkan dengan suatu kadar 1:2 sebelum perang. Sewaktu perang, mata wang zaman kependudukan Jepun telah diumumkan tidak bernilai dan Dolar Malaya terdahulunya mendapatkan nilainya berkaitan dengan sterling.

Pada tahun 1952 perbadanan tersebut telah dinamakan Badan Pesuruhanjaya Mata Wang Malaya dan British Borneo. Badan ini bermula mengusulkan nota bank pada 1953. Sila lihat Dolar Malaya dan British Borneo.

## Wang syiling
Wang syiling telah diusulkan pada tahun antara 1939 dan 1950 dalam denominasi ½ dan 1 sen (segi empat, gangsa), 5, 10 dan 20 sen (perak hingga 1945, cupro-nickel dari 1948).

## Nota bank
Nota-nota 1, 5 dan 10 dolar telah dicetak di U.K. untuk sistem mata wang di Malaya pada 1940. Walau bagaimanapun, disebabkan oleh satu kapal, nota 1 dan 5 dolar telah dikuasai oleh tentera Jerman, hanya 10 dolar telah diusulkan. Oleh sebab peperangan di Eropah, Jabatan Peninjau telah mencetak 10 dan 25 sen untuk sistem mata wang. Ia diganti pada 1941 oleh nota-nota yang dicetak oleh Thomas de la Rue dalam denominasi 1, 5, 10, 20 dan 50 sen.

Sewaktu kependudukan Jepun, kerajaan Jepun telah mengusulkan nota-nota 1, 5, 10 dan 50 sen, 1, 5 dan 10 dolar pada 1942, diikuti oleh 100 dolar pada 1944 dan 1000 dolar pada 1945.

Selepas British mendapatkan semula kekuasaanya terhadap Tanah Melayu, nota-nota telah diusulkan pada 1945 (dated 1941), dalam denominasi 1, 5, 10, 50, 100, 1000 dan 10,000 dolar.

## Lihat pula
* Dolar Sarawak

## Rujukan

* 
* 

## Pautan luar
*Global Financial Data currency histories table 
*Tables of modern monetary history: Asia
Bahasa Rejang

**Bahasa Rejang** adalah bahasa yang digunakan di sekitar Bengkulu, Indonesia. Bahasa ini mempunyai abjad tersendiri yang dikenali sebagai abjad Rejang.

## Pengelasan
Bahasa Rejang tidak hampir sama dengan bahasa-bahasa Melayu-Polinesia. McGinn (2009) telah mengelaskan bahasa ini di antara bahasa Bidayuh dari Borneo, serta dekat dengan bahasa Bukar Sadong. Terdapat pandangan yang mengatakan bahasa ini mempunyai kaitan dengan bahasa baharu iaitu bahasa Nasal.

Bahasa Rejang mempunyai dialek yang berbeza di antara daerah, seperti dialek Lebong di Bengkulu Utara, dan dialek Kepahiang. Terdapat perbezaan pada loghat dan pengucapan.
* Contoh:
:lak (Rejang Kepahiang) > lok (Rejang Lebong) = mahu
:bei (Rejang Kepahiang) > slawei (Rejang Lebong) = wanita

Terdapat pelbagai istilah yang berbeza dalam bahasa Rejang, bergantung kepada daerah dan dialek Rejang. Selain itu, daerah Kepahiang mempunyai pelbagai kumpulan, termasuklah Rejang Merigi, Rejang Taba, Rejang Batu Bandung, Rejang Keban Agung, serta banyak lagi.

## Terjemahan istilah
Bahasa Rejang memiliki tiga kelompok dialek iaitu Lebong, Curup, dan Kepahiang. Senarai di bawah menunjukkan perbezaan beberapa kosa kata di antara kelompok dialek Rejang.

## Rujukan
Ketua Hakim Negara

**Ketua Hakim Negara** ialah ahli mempengerusikan mahkamah agung di banyak negara dengan sistem keadilan berdasarkan undang-undang biasa Inggeris, seperti Mahkamah Tinggi Australia, Mahkamah Agung Kanada, Mahkamah Agung Ghana, Mahkamah Rayuan Akhir Hong Kong, Mahkamah Agung India, Mahkamah Agung Ireland, Mahkamah Agung Jepun, Mahkamah Agung Nepal, Mahkamah Agung New Zealand, Mahkamah Agung Nigeria, Mahkamah Agung Pakistan, Mahkamah Agung Filipina, Mahkamah Agung Singapura, Mahkamah Agung Amerika Syarikat dan mahkamah agung wilayah atau negeri/ mahkamah tinggi.

Keadaan ini sedikit berbeza dalam tiga bidang kuasa undang-undang dalam United Kingdom. Mahkamah England dan Wales diketuai oleh Ketua Hakim Negara England dan Wales; di mahkamah Ireland Utara, jawatan yang setara ialah Ketua Hakim Negara Ireland Utara, dan di mahkamah Scotland ketua badan kehakiman Scotland ialah Tuan Presiden Mahkamah Sesyen, yang juga Ketua Hakim Negara Scotland. Walau bagaimanapun, ketiga-tiga hakim ini bukan sebahagian daripada Mahkamah Agung United Kingdom, yang beroperasi merentasi ketiga-tiga bidang kuasa dan diketuai oleh Presiden Mahkamah Agung United Kingdom.

Ketua hakim negara boleh dipilih dalam pelbagai cara, tetapi, di banyak negara, jawatan itu diberikan kepada hakim paling kanan mahkamah, manakala, di Amerika Syarikat, ia selalunya pencalonan politik paling penting Presiden, tertakluk kepada kelulusan oleh Senat Amerika Syarikat. Walaupun gelaran ahli perundangan tertinggi Amerika ini, mengikut statut, Ketua Hakim Negara Amerika Syarikat, istilah "Ketua Hakim Negara Mahkamah Agung" sering digunakan secara tidak rasmi.

## Lihat juga
*Peguam
*Hakim
Hubungan luar negeri Angola

**Hubungan luar Angola** adalah berdasarkan sokongan kuat Angola terhadap polisi luar AS kerana ekonomi Angola bergantung pada bantuan Amerika Syarikat.

Dari tahun 1975 hingga 1989, Angola adalah sepakatan dengan Gabungan Timur, terutamanya dengan Kesatuan Soviet, Libya, dan Cuba. Selepas itu Angola menumpukan pada memperbaiki hubungan dengan negara-negara Barat, memupuk hubungan dengan negara-negara berbahasa Portugis yang lain, dan menegaskan kepentingan sendiri di Afrika Tengah melalui pencelahan ketenteraan dan diplomatik. Pada tahun 1993, Angola memulakan hubungan diplomatik dengan Amerika Syarikat. Angola memasuki Komuniti Pembangunan Selatan Afrika supaya mempertingkatkan hubungannya dengan jiran-jiran berbahasa Inggeris di selatan. Zimbabwe dan Namibia menyertai Angola dalam campur tangan ketenteraannya di Republik Demokratik Congo, semasa angkatan tentera Angola mengekalkan sokongan kepada kerajaan Joseph Kabila. Angola juga campur tangan di Republik Congo (Brazzaville) untuk menyokong kerajaan semasa.

Sejak tahun 1998, Angola berjaya bekerjasama dengan Majlis Keselamatan PBB untuk mengenakan UNITA. Kini mereka juga mengembangkan usaha ini dengan mengawal berlian konflik, sumber utama keuntungan UNITA. Pada masa yang sama, Angola mempertingkatkan pemuliharaan Komuniti Negara-negara Berbahasa Portugis (CPLP) sebagai forum pertukaran budaya dan terutamanya mempertingkatkan hubungan dengan Portugal dan Brazil.

## Lihat juga
*Misi diplomatik Angola
*Hubungan Angola-China
*Hubungan Angola-Amerika Syarikat
*Hubungan Angola-Israel

## Rujukan

* 
*
Hubungan Angola–Israel

**Hubungan Angola-Israel**, berdasarkan pada perdagangan dan pro-Amerika Syarikat polisi luar, adalah cemerlang. Pada Mac 2006, jumlah perdagangan antara kedua-dua buah negara ini menghampiri $400 juta. Duta Israel ke Angola ialah Avraham Benjamin. Pada tahun 2005, Presiden José Eduardo dos Santos melawat Israel.

## Perang Kemerdekaan Angola

Kerajaan Israel memberi bantuan kepada FNLA antara tahun 1963 hingga 1969, semasa Perang Kemerdekaan Angola (1961 hingga 1975). Holden Roberto, ketua Barisan Nasional untuk Kebebasan Angola, melawat Israel semasa zamam 1960-an, dan ahli-ahli FNLA dihantar ke Israel untuk menerima latihan. Semasa zaman 1970-an kerajaan Israel menghantar senjata kepada FNLA melalui Zaire.

## Lihat juga
*Arcadi Gaydamak
*Angolagate
*Hubungan Angola-Amerika Syarikat

## Rujukans

## Pautan luar
* Angola/Israel business volume amounted at USD 400 million Angola Press, 22 March 2006
* Israeli Ambassador Highlights Relations With Angola  Angola Press
Hubungan Amerika Syarikat–Angola

**Hubungan Angola-Amerika Syarikat** adalah hubungan antarabangsa antara Angola dan Amerika Syarikat. Hubungan ini tegang semasa Perang Saudara Angola semasa kerajaan AS menyokong pemberontak UNITA, tetapi menjadi hangat semasa kerajaan Angola menolak Marxisme pada tahun 1992.

## Sejarah
Amerika Syarikat membantah kemasukan keahlian Angola ke dalam Pertubuhan Bangsa-Bangsa Bersatu sejak kemerdekaannya pada tahun 1975 sehingga penerimaannya pada Disember 1976. Angola tiada hubungan rasmi dengan Amerika Syarikat sehingga tahun 1993. AS lazimnya menyokong FNLA dan selepas itu UNITA, pihak-pihak lawan parti pemerintah semasa, iaitu Gerakan Popular untuk Kebebasan Angola.

A.S. membantu Angola sebanyak 188 juta Dolar AS pada tahun 2003, banyak dalam bidang perkhidmatan kesihatan dan pengawalan penyakit. Program makanan untuk keamanan USAID memberikan lebih daripada 30 juta Dolar AS kepada rakyat Angola pada tahun 2005.

Kini Angola merupakan rakan perdagangan yang kedua terbesar di Afrika Sub-Sahara untuk AS, terutamanya disebabkan oleh petroleum; Angola menghasilkan 1.4 bilion tong petroleum setiap hari, kedua kepada Nigeria di seluruh Afrika. Dijangka bahawa akan meningkat kepada 2 bilion tong setiap hari pada tahun 2008. Banyak medan minyak dapat membekal kepada pam Amerika.

Lawatan Presiden Angola Jose Eduardo dos Santos ke Washington pada tahun 2005 merupakan tanda hubungan mesra antara kedua-dua buah negara ini.

Pada Mei 2007 Majlis Hubungan Luar mengatakan bahawa "Beberapa buah negara Afrika adalah lebih penting bagi kepentingan AS daripada Angola."http://allafrica.com/stories/200705071105.html

## Pautan luar
*US Department of State Background Note on Angola
*Official website of US embassy in Angola 
*"Angola: U.S. Must Strengthen Ties to Protect Strategic Energy and Security Interests" Council on Foreign Relations, 7 Mei 2007

## Rujukan
Bahasa Jerman Saxon Atas

**** (Bahasa Jerman: *Obersächsisch* atau secara lisan biasa, *Sächsisch*) merupakan satu loghat Jerman Tengah yang dituturkan di banyak negeri Jerman moden di Saxony dan Thuringia.

## Lihat juga
* Saxon Rendah
* Saxony
* Thuringia

## Rujukan

* Upper Saxon (Obersächsisch or Meißnisch:) at genealogienetz.de
Waktu suria

**Waktu suria** (*solar time*) adalah ukuran posisi ketara matahari di atas sfera cakerawala. Ia sebenarnya bukan waktu fizikal tetapi lebik kepada sudut jam, iaitu sudut dinyatakan dalam unit masa.

## Waktu suria ketara

Waktu suria ketara (*apparent solar time*) adalah waktu yang diukur berdasarkan gerak harian ketara matahari. Waktu suria boleh diukur dengan menggunakan jam suria.

## Min waktu suria

Min waktu suria (*mean solar time*) adalah sudut jam min matahari.
Perdana Menteri Angola

**Perdana Menteri Angola** merupakan pegawai tinggi kerajaan di Angola, tetapi bukan ketua kerajaan.  

Bersama dengan menteri-menteri yang lain, Perdana Menteri adalah dilantik oleh Presiden. Jawatan ini dicipta semasa Angola memerolehi kemerdekaan daripada Portugal pada 11 November 1975, tetapi dimansuhkan pada tahun 1978 semasa Presiden Agostinho Neto mengukuhkan kuasa sendiri. Angola tidak mempunyai perdana menteri sehingga tahun 1991, semasa Presiden José Eduardo dos Santos memulihkan jawatan ini selepas menandatangani perjanjian damai dengan parti pembangkang. Jawatan ini juga kosong dari 1999 hingga 2002.

## Senarai Perdana Menteri

## Lihat juga